**Питање 1. потенцијалног понуђача:**

Потенцијални понуђач захтева да се конкурсна документација усклади са Одлуком Министарства грађевинарства, саобраћаја и инфраструктуре од 06.11.2018. године, и да се повуче обавеза достављања потврде ИКС, обавеза употребе печата, позивајући се на члан 25. став 3, 4 и 5. Закона о привредним друштвима, јер употреба печата није обавезна, као и на члан 162. Закона о планирању изградњи, јер министарство не издаје лиценцне печате и користи само електронски потпис, јер су, како наводи, лиценцни печати избачени из употребе.

**Питање 2. потенцијалног понуђача:**

„Поштовани, молимо за појашњење конкурсне документације ЈН 1.2.11/2019

Као обавезан услов (поглавље IV тачка 4) стоји: Да има важећу дозволу надлежног органа за обављање делатности која је предмет јавне набавке-решење о испуњености услова за израду докумената просторног и урбанистичког планирања (лиценцу).

Питање 1. На коју се лиценцу мисли, обзиром да министарство није почело са издавањем лиценци за израду докумената просторног и урбанистичког планирања за привредна друштва?

Питање 2. Зашто се траже важеће потврде лиценцираних инжењера када Одлуком Министарства грађевине, саобраћаја и инфраструктуре од 6.11.2018.год. важење лиценци није условљено плаћањем годишње чланарине?

Лиценцни печати су избачени из употребе. Из тог разлога не можете тражити да фотокопија потврде буде оверена лиценцним печатом.“

**ОДГОВОР 1. И 2. ПОТЕНЦИЈАЛНОМ ПОНУЂАЧУ:**

После консултација са представницима Министарства грађевинарства, саобраћаја и инфраструктуре и Инжењерске коморе Србије, наручилац је одлучио да измени конкурсну документацију и продужи рок за подношење понуда.

**КОМИСИЈА ЗА ЈН 1.2.11/2019**